8. ΝΟΜΟΘΕΤ. ΔΙΑΤΑΓΜΑ υπ’ αριθ. 1435 της 22 Μαΐου/18 Ιουν. 1942 Περί εγγραφής εις τα Νηολόγια του Κράτους των εις τα καταστραφέντα ή απολεσθέντα νηολόγια του Λιμεναρχείου Πρεβέζης εγγεγραμμένων πλοίων και πλοιαρίων. Άρθρ.1.-1.Πάσαι αι κατά τας ισχυούσας διατάξεις τηρούσαι νηολόγια Λιμενικαί Αρχαί καθίστανται αρμόδιαι δια την εκ νέου νηολόγησιν των πλοίων και πλοιαρίων των εγγεγραμμένων εις τα νηολόγια του λιμένος Πρεβέζης, ούτινος τα βιβλία και οι ατομικοί των πλοίων ή πλοιαρίων φάκελλοι κατεστράφησαν ή οπωσδήποτε απωλέσθησαν συνεπεία πολεμικών γεγονότων. Άρθρ.2.-1.Η κατά τας διατάξεις του προηγουμένου άρθρου εγγραφή εις νηολόγιον του Κράτους ενεργείται τη αιτήσει του πλοιοκτήτου, επί τη προσαγωγή του εγγράφου εθνικότητος και οιουδήποτε άλλου επισήμου του πλοίου ή πλοιαρίου εγγράφου, εξ ου να προκύπτη η ταυτότης αυτού ως επίσης και πιστοποιητικού του τηρούντος τα βιβλία ναυτικών υποθηκών του Λιμεναρχείου Κερκύρας περί ανυπαρξίας βαρών. 2.Εν ελλείψει ή απωλεία του εγγράφου εθνικότητος προσάγεται ένορκος βεβαίωσις του πλοιοκτήτου ενώπιον του Ειρηνοδικείου του τόπου της κατοικίας του ή προσωρινής διαμονής του, εν τη οποία βεβαιοί ούτος ότι το πλοίον ή πλοιάριον είναι τελεία ιδιοκτησία αυτού, τον τρόπον κτήσεως και τους τίτλους εφ’ ων στηρίζεται η κυριότης αυτού, αν έχη συμμετόχους Έλληνας ή ξένους και το ποσοστόν συμμετοχής εκάστου και τέλος τα περιστατικά της απωλείας του εγγράφου εθνικότητος. Βάσει της ενόρκου ταύτης βεβαιώσεως συνοδευομένης και υπό επισήμων εγγράφων ή των πρωτοτύπων των τίτλων κυριότητος ενεργείται υπό του τηρούντος το νηολόγιον ένορκος εξέτασις αξιοπίστων κατά την κρίσιν του μαρτύρων προς πλήρη εξακρίβωσιν της επί του προς εγγραφήν πλοίου ή πλοιαρίου κυριότητος του αιτούντος, ης διαπιστουμένης ενεργείται η εγγραφή μετά προηγουμένην καταμέτρησιν εφ’ όσον ελλείπει το οικείον πρωτόκολλον καταμετρήσεως. 3.Εάν ο τηρών το νηολόγιον ήθελεν αρνηθή την εγγραφήν εφαρμόζονται τα άρθρ. 19 και 37 του Β.Δ. της 10 Ιουν. 1940 «περί νηολογίων και υποθηκολογίων». Άρθρ.3.-Εν περιπτώσει νηολογήσεως ενυποθήκου πλοίου εις έτερον ή της Πρεβέζης λιμένα απαιτείται, όπως υποβληθή πιστοποιητικόν βαρών εξηγμένον εκ των βιβλίων ναυτικών υποθηκών του λιμένος Κερκύρας μετ’ αντιγράφου της μερίδος υποθηκολογίου και αντίγραφον συμβολαιογραφικής συναινέσεως των ενυποθήκων δανειστών. Επί των περιπτώσεων του παρόντος άρθρου εφαρμόζονται αι διατάξεις του άρθρ. 22 του Β.Δ. 10 Ιουλ. 1910 «περί νηολογίων κλπ.» ως νυν ισχύουσι. Σελ. 58(α) Τεύχος ΣΤ41-Σελ. 26 Άρθρ.4.-Επί διεκδικήσεως όλου ή μέρους πλοίων ή πλοιαρίων εγγραφέντων κατά τας διατάξεις του παρόντος Ν.Δ/τος τα δικόγραφα κοινοποιούνται δια δικαστικού κλητήρος εις τον τηρούντα το νηολόγιον του λιμένος ένθα εύρηται εγγεγραμμένον το διεκδικούμενον, περίληψις του δικογράφου χρονολογουμένη καταχωρίζεται εις την οικείαν μερίδα του νηολογίου και εις την στήλην παραπομπαί και σημειώσεις, εις τα εκδιδόμενα δε υπό του τηρούντος το νηολόγιον πιστοποιητικά κυριότητος και βαρών γίνεται μνεία της τοιαύτης καταχωρήσεως. Άρθρ.5.-Αι διατάξεις του παρόντος Νόμου εφαρμόζονται αναλόγως και δια τα πλοία ή πλοιάρια τα νηολογημένα εις άλλον λιμένα του Κράτους παρουσιάζοντα τας αυτάς προϋποθέσεις και γνωστοποιηθησόμενον εις τας Λιμενικάς Αρχάς δι’ εγκυκλίου διαταγής του Υπουργείου της Εμπορικής Ναυτιλίας. Άρθρ.6.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 19.Α.γ.8 Nηολόγια-Υποθηκολόγια-Σηματολόγηση